《九日过某友山居》
清代·方正澍

我懒登高沿俗例，君逢佳节闭门居。竹阴连磴宜添鹤，山影沈溪不碍鱼。

诗续催租人去后，菊开送酒客来初。晴窗对坐徵糕字，藤纸零星各竞书。

作者简介：名或作正添。清安徽歙县人，字子云。国子生。寓居金陵，工诗，尝与袁枚争长诗坛。毕沅选《吴会英才集》，以其为第一。有《伴香阁诗》。